JKW-KABUM-21-ZHA-001-022-wylie
a phyi mched lnga'i gsol mchod/__ @#/_/a phyi mched lnga'i gsol mchod mdor bsdus bzhugs so/__/oM AHhU~M/__mchod gtor ye shes kyi bdud rtsi 'dod yon rgya mtsho'i sprin phung 'phro bar gyur/__kye/__rang bzhin chos kyi dbyings las ma g.yos kyang /__/sangs rgyas bstan skyong dngos grub mchog stsol phyir/__/dbyings phyug yum lnga'i sgyu 'phrul drwa ba'i gar/__/a phyi mched lnga 'khor bcas 'dir gshegs shig__/phyi nang gsang ba bla med mchod sprin dang /__/ye shes bdud rtsi'i gtor ma 'di bzhes la/__/rtsa brgyud bla mas bka' bsgos dam bzhag ltar/__/sangs rgyas bstan srungs bstan 'dzin sku tshe srings/__/bstan pa'i sbyin bdag mnga' thang phyogs bcur spel/__/nad mug mtshon 'khrugs 'byung bzhi'i 'jigs pa sol/__/snod bcud kun tu phan bde'i dge mtshan skyid/__/rnam bzhi'i phrin las yid bzhin 'grub par mdzod/__/ces pa'ang dpal lhun grub steng gi phyogs thams cad las rnam par rgyal ba'i sku bcar grwa tshang rnams kyi thugs bzhed ltar bya bral ba 'jam dbyangs mkhyen brtse'i dbang pos bris pa dge zhing bkra shis//___//___!
Debug data: